ET

KOMISJONI MÄÄRUS (EÜ) nr 2138/2004,

15. detsember 2004,

millega muudetakse määrust (EÜ) nr 14/2004 Kanaari saarte piima ja koore prognoositava tarnebilansi osas

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 28. juuni 2001. aasta määrust (EÜ) nr 1454/2001, millega kehtestatakse Kanaari saarte jaoks erimeetmed teatavate põllumajandussaaduste ja -toodete suhtes ning tunnistatakse kehtetuks määrus (EMÜ) nr 1601/92 (Poseican), (1) eriti selle artikli 3 lõiget 6,

ning arvestades järgmist:

Komisjoni 30. detsembri 2003. aasta määrusega (EÜ) nr 14/2004, millega kehtestatakse äärepoolseimate piirkondade prognoositavad tarnebilansid ja ühenduse abi teatavate oluliste inimtoiduks, töötlemiseks ja põllumajanduslikuks sisendiks ettenähtud toodete ning elusloomade ja munade tarnimiseks nõukogu määruste (EÜ) nr 1452/2001, (2) (EÜ) nr 1453/2001 ja (EÜ) nr 1454/2001 alusel, kehtestatakse prognoositavad tarnebilansid ja ühenduse toetus toodete jaoks, mis on hõlmatud Madeirale, Assooridele ja Kanaari saartele tarnimise erikorraga.

CN-koodide 0402 91 ja 0402 99 alla kuuluva piima ja koore aastase tarnebilansi praegune rakendamine näitab, et nende toodete tarnimiseks kindlaksmääratud kogused on oodatust suurema nõudluse tõttu väiksemad, kui nõutakse.

Käesoleva määrusega ettenähtud meetmed on kooskõlas piima- ja piimatooteturu korralduskomitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Määruse (EÜ) nr 14/2004 V lisa muudetakse vastavalt käesoleva määruse lisale.

Artikkel 2

Käesolev määrus jõustub kolmandal päeval pärast selle avaldamist Euroopa Liidu Teatajas.

Käesolev määrus on tervikuna siduv ja vahetult kohaldatav kõikides liikmesriikides.

(1) EÜT L 198, 21.7.2001, lk 45. Määrust on viimati muudetud määrusega (EÜ) nr 1690/2004 (ELT L 305, 1.10.2004, lk 1).

(2) ELT L 3, 7.1.2004, lk 6. Määrust on viimati muudetud määrusega (EÜ) nr 1997/2004 (ELT L 344, 20.11.2004, lk 28).

LISA

Määruse (EÜ) nr 14/2004 V lisa 11. osas asendatakse tabel järgmisega:

“Kirjeldus CN-kood Kogus (tonni) Abi (eurot tonni kohta) I II III (1) Piim ja rõõsk koor, kontsentreerimata, suhkru- ja muu magusainelisandita (2) 0401 114 800 (3) 41 59 (4) Piim ja rõõsk koor, kontsentreeritud või suhkru- või muu magusainelisandiga (2) 0402 28 600 (5) 41 59 (4) Piim ja rõõsk koor, kontsentreeritud või suhkru- vm magusainelisandiga, rasvata piimakuivaine sisaldusega vähemalt 15 % massist ja rasvasisaldusega alla 3 % massist (6) 0402 91 19 9310 — 97 — Või ja muud piimarasvad ja õlid, piimarasvavõided (2) 0405 4 000 72 90 (4) Juust (2) 0406 0406 30 0406 90 23 0406 90 25 0406 90 27 0406 90 76 0406 90 78 0406 90 79 0406 90 81 15 000 72 90 (4) 0406 90 86 0406 90 87 0406 90 88 1 900 Rasvavabad piimatooted 1901 90 99 800 — 59 (7) Imikutoiduks ettenähtud piimatooted, mis ei sisalda piimarasvu, jne. 2106 90 92 45”

(1) Eurodes 100 kg netomassi kohta, kui ei ole sätestatud teisiti.

(2) Asjaomased tooted ja nendega seotud joonealused märkused on samad, mis on hõlmatud komisjoni määrusega, milles kehtestatakse määruse (EÜ) nr 1255/1999 artikli 31 alusel eksporditoetused.

(3) Sealhulgas 1 300 tonni töötlemiseks ja pakendamiseks.

(4) Summa on võrdne sama CN-koodi alla kuuluvate toodete jaoks määruse (EÜ) nr 1255/1999 artikli 31 alusel antava toetusega. Kui nimetatud määruse artikli 31 alusel antaval toetusel on rohkem kui üks toetusemäär vastavalt komisjoni määruse (EÜ) nr 800/1999 (EÜT L 102, 17.4.1999, lk 11) artikli 2 lõike 1 punktides e ja l esitatud määratlusele, on summad võrdsed sama CN-koodi alla kuuluvate toodete jaoks antava toetuse maksimumsummaga (määrus (EMÜ) nr 3846/87, EÜT L 366, 24.12.1987, lk 1).

Määruse (EÜ) nr 2571/97 alusel antava või puhul on summad esitatud II veerus.

(5) Jaotatakse järgmiselt:

— CN-koodide 0402 91 ja/või 0402 99 alla kuulub 7 250 tonni, mis on ette nähtud otsetarbimiseks,

— CN-koodide 0402 91 ja/või 0402 99 alla kuulub 5 350 tonni, mis on ette nähtud töötlemiseks ja/või pakendamiseks,

— CN-koodide 0402 10 ja/või 0402 21 alla kuulub 16 000 tonni, mis on ette nähtud töötlemiseks ja/või pakendamiseks.

(6) Toetust ei maksta, kui käesoleva kaubapositsiooni alla kuuluvate toodete piimavalgu sisaldus (lämmastikusisaldus × 6,38) rasvata piimakuivaines on alla 34 %. Toetust ei maksta, kui käesoleva kaubapositsiooni alla kuuluvate pulbriliste toodete veesisaldus on toote massist üle 5 %. Tolliformaalsusi täites teatab taotleja selleks ettenähtud deklaratsioonis piimavalgu sisalduse rasvata piimakuivaines ning pulbriliste toodete maksimaalse veesisalduse.

(7) Summa on võrdne toetusega, mis on kehtestatud komisjoni määrusega, millega kehtestatakse I lisaga hõlmamata kaupadena eksporditavate piimatoodete suhtes kohaldatavad toetuse määrad, ning mis antakse määruse (EÜ) nr 1520/2000 alusel.